text: Jenny Alm forlader Team Esbjerg
  03 februar 2017 kl. 09.09
  Den svenske landsholdsspiller, Jenny Alm, forlader Team Esbjerg efter denne sæson. Hun vil hjem til  kæresten i Göteborg.
  Jenny Alm kom til esbjerg i 2015 fra den svenske mesterklub, IK Sävehof, som hun vandt fire guldmedaljer med og spillede Champions League for. I Esbjerg supplerede hun samlingen ved at være med til at vinde guld i DM-finalen.
  Jenny Alm, håndboldspiller, Team Esbjerg: "Jeg har haft to fantastiske år i klubben, som jeg vil komme til at savne"
  - Det var noget helt særligt i forhold til i Sverige at vinde guld på hjemmebane i en fyldt hal i Danmark. Det var stort, og det vil jeg aldrig glemme. Jeg har haft to fantastiske år i klubben, som jeg vil komme til at savne, og jeg har mødt gode mennesker, som vil være mine venner hele livet. Men min kæreste bor i Göteborg, og det er lidt langt væk. Derfor har jeg valgt alligevel at forlade Team Esbjerg. Men inden skal jeg slutte godt af og være med til at vinde medaljer med klubben, siger Jenny Alm, 27 år, til Team Esbjergs hjemmeside.
  Næste opgave for Jenny alm og Team Esbjerg  bliver hjemmekampen i Champions League mod ungarske Györi søndag.
  